Waktu Min Greenwich

Waktu Min Greenwich (Greenwich Mean Time, GMT)merujuk kepada zon masa Waktu Universal Selaras (UTC).

Waktu ini dahulunya merujuk kepada waktu min suria di Balai Cerap Diraja, Greenwich, London. Secara teorinya, tengah hari pada waktu ini ditandakan apabila matahari melewati Meridian Greenwich (dan mencapai titik tertinggi di langit di Greenwich). Kelajuan bumi yang tidak teratur dalam orbit lonjongnya menyebabkan kejadian ini bisa berubah-ubah dengan perbezaan sehingga sebanyak 16 minit melebihi waktu suria nyata (apparent solar time) - perbezaan ini dikenali sebagai persamaan waktu). Namun waktu tengah hari ini diambil rata-ratanya sepanjang tahun dengan menggunakan waktu suria.

Dengan berkembangnya United Kingdom sebagai sebuah negara maritim yang maju dengan suatu empayar yang semakin meluas, para pelaut menyelaraskan jam mereka mengikut waktu di Greenwich, untuk mengukur jauhnya longitud kedudukan mereka dari "meridian Greenwich"; keadaan ini langsung tidak mempengaruhi jam di atas kapal-kapal mereka sendiri yang menggunakan waktu suria. Penerapan kaedah ini yang digabungkan dengan kaedah Nevil Maskelyne untuk mengukur jarak bulan berdasarkan pengamatan di Greenwich lalu membawa kepada penggunaan GMT secara meluas sebagai rujukan waktu di seluruh dunia. Walau tidak memengaruhi waktu di tempat, hampir semua zon waktu berdasarkan rujukan ini dihitung sebagai beberapa jam (atau setengah jam) lebih cepat atau lebih lambat daripada waktu ini GMT.

Sebagai zon waktu 

Waktu ini dipakai secara standard atau piawai pada kebanyakan musim di negara-negara berikut (maju satu jam - GMT+1 - pada musim panas).

 United Kingdom, (waktu musim panas: Waktu Musim Panas British (British Summer Time, BST)
 Republik Ireland, sebagai Waktu Piawai Ireland (Irish Standard Time, IST)—secara rasmi menukar ke waktu GMT pada musim sejuk.
 Portugal (kecuali Azores)

Waktu ini digunakan secara standard sepanjang tahun di negara dan kawasan berikut:

 Iceland
 Burkina Faso
 Gambia
 Ghana
 Guinea
 Guinea-Bissau
 Côte d'Ivoire
 Liberia
 Mali
 Mauritania
 Republik Demokratik Arab Sahrawi
 Senegal
 Sierra Leone
 Togo
 Saint Helena, Pulau Ascension dan Tristan da Cunha (milik United Kingdom)

Lihat juga 
 Waktu Universal Selaras

Rujukan 

Dumortier, J, Hannelore, D, & Loncke, M. (n.d.). "Legal Aspects of Trusted Time services in Europe" . AMANO. Retrieved 8 July 2009. 
 Howse, D. (1997). Greenwich time and the longitude. London: Philip Wilson.
Interpretation Act, R.S.C. 1985, c. I-21. (2005). CanLII. (Canadian statute)
Interpretation Act 1978. UK Law Statute Database. (UK statute)
Interpretation Act 2005. British and Irish Legal Information Institute. (Irish statute)
Myers, J. (2007). History of legal time in Britain. Retrieved 4 January 2008.
Seago, J.H., & Seidelmann, P. K. (c. 2001). National Legal Requirements for Coordinating with Universal Time. Steve Allen of University of California Observatories. Retrieved 8 July 2009.
"Six pip salute". BBC News. Retrieved 9 July 2009.
Standard Time Act, 1968. Irish Statute Book. Office of the Attorney General. (Irish statute)
Standard Time (Amendment) Act, 1971. British and Irish Legal Information Institute. (Irish statute)

Pautan luar 
 Waktu Min Greenwich
 Peta Zon Waktu Dunia dengan waktu terkini
 NIST — Skala Waktu Dunia
 Perkhidmatan Sistem Rujukan dan Putaran Bumi Antarabangsa
 Balai Cerap Diraja Greenwich
 Isyarat masa GMT Perkhidmatan Dunia BBC yang asal dalam format mp3
  

Skala waktu
Min Greenwich